смешки за Цигари
На един муфтаджия - много му се пушело. Спрял някакъв случаен минувач на улицата и започнал:
- Ах, господине, да знаете само на какво станах свидетел току-що! Нали наблизо има же пе прелез? Та, значи бариерата беше спусната. Тоест - всеки момент ще мине влак, нали така! И тогава, някакъв идиот се наведе, шмугна се под бариерата и се юрна да пресича релсите! Да де, ама кракът му се заклещи в някаква разхлабена траверса! И точно в това време, влакът изскочи от тунела! О, Боже! Ръцете ми треперят! Може ли една цигара?
Минувачът с готовност извадил пакет цигари, изтръскал една към другия и попитал съчувствено:
- И какво стана после, господине?
Муфтаджията лапнал цигарата и махнал с ръка небрежно:
- Ааа, разминаха се! Имате ли и огънче?